-અને લવ રંજનની લેટેસ્ટ પેશકશ જાણે આ સવાલનો પહેલેથી ખબર છે એ જવાબ શોધ્યા કરે છે. લવ રંજનની ફિલ્મોનો એક જબરદસ્ત મોટો ફૉલોઈંગ વર્ગ છે. એમની ફિલ્મમાં ‘બાંધ ઈશ્ક કા પટ્ટા/ દેખો બન ગયા કુત્તા’ જેવાં સોંગ્સ હોય છે. કોણ જાણે કેમ, પણ બધી ફિલ્મમાં લવ એવું જતાવે છે કે પ્યારમોહબ્બતમાં છોકરી હંમેશાં છોકરાની હાલત શ્ર્વાન જેવી કરી નાખતી હોય છે. જુઓ ‘પ્યાર કા પંચનામા’ (પહેલી અને બીજી), ‘આકાશ વાણી’ અને, હવે ‘સોનુ કે ટિટ્ટુ કી સ્વીટી’. વાત અહીં પણ એ જ છે, કેવળ સ્વરૂપ બદલાયું છે.